
                                        ประกาศองค์การบริหารส่วนตำบลเขาพระบาท
       เรื่อง  การแสดงเจตจำนงสุจริต  เสริมสร้างคุณธรรม  และความโปร่งใส่ในการบริหารราชการของ 
                                             องค์การบริหารส่วนตำบลเขาพระบาท
                                           ----------------------------------------------

ตามเจตนารมณ์ของรัฐธรรมนูญแห่งราชอาณาจักรไทย (ฉบับชั่วคราว) พ.ศ. ๒๕๕๗ พระราชบัญญัติข้อมูลข่าวสารของทางราชการ  พ.ศ. ๒๕๔๐  พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี  พ.ศ. ๒๕๔๖  ยุทธศาสตร์ชาติว่าด้วยการป้องกันและปราบปรามการทุจริตระยะที่ ๓  (พ.ศ. ๒๕๖๐ – ๒๕๖๔)  และนโยบายของรัฐบาล  ข้อที่ ๑๐ การส่งเสริมการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ  กำหนดให้ปลูกฝังค่านิยมคุณธรรม  จริยธรรมและจิตสำนึกในการรักษาศักดิ์ศรีความเป็นข้าราชการและความซื่อสัตย์สุจริต  ควบคู่กับการบริหารจัดการภาครัฐที่มีประสิทธิภาพ  เพื่อป้องกันและปราบปรามการทุจริตและประพฤติมิชอบของเจ้าหน้าที่ของรัฐทุกระดับและตอบสนองความต้องการ  พร้อมอำนวยความสะดวกแก่ประชาชน  เพื่อสร้างความเชื่อมั่นในระบบราชการ นั้น
องค์การบริหารส่วนตำบลเขาพระบาท  แสดงเจตจำนงที่จะบริหารงานด้วยความซื่อสัตย์สุจริต  มีคุณธรรม มีความโปร่งใส  ปราศจากการทุจริต  เพื่อเป็นมาตรฐานแนวทางปฏิบัติ ค่านิยมสำหรับบุคลากรขององค์กรให้ยึดถือปฏิบัติควบคู่กับ  กฎ  ระเบียบ  และข้อบังคับอื่นๆ  และพร้อมที่จะได้รับการติดตามตรวจสอบการปฏิบัติงานตามเจตจำนงทั้งต่อเจ้าหน้าที่ภายในหน่วยงานและสาธารณชนภายนอกหน่วยงาน  เพื่อเสริมสร้างคุณธรรม  และความโปร่งใสในการบริหารราชการขององค์การบริหารส่วนตำบลเขาพระบาท  อันจะก่อให้เกิดประโยชน์สูงสุดต่อประเทศชาติและประชาชน  โดยมีรายละเอียดการกำหนดนโยบาย  มาตรการและแผนงานเพื่อให้หน่วยงานดำเนินการตามเอกสาร แนบท้ายประกาศนี้ 
จึงประกาศให้ทราบโดยทั่วกัน
 ประกาศ  ณ  วันที่  23 ธันวาคม  พ.ศ. ๒๕๕๙
      ฉวีวรรณ  แก้วเขียว

 (นางสาวฉวีวรรณ  แก้วเขียว)
  นายกองค์การบริหารส่วนตำบลเขาพระบาท
คำกล่าวแสดงเจตจำนงของผู้บริหาร

ข้าพเจ้า  นางสาวฉวีวรรณ  แก้วเขียว  ตำแหน่ง  นายกองค์การบริหารส่วน
ตำบลเขาพระบาท  ข้าพเจ้าขอแสดงเจตจำนง  ต่อสาธารณชนและพนักงานส่วนตำบล  และพนักงานจ้างทุกท่านว่าข้าพเจ้าจะปฏิบัติหน้าที่ และบริหารงานภายใต้ภารกิจขององค์การบริหารส่วนตำบลเขาพระบาท  ด้วยความขยัน หมั่นเพียร เข้มแข็ง อดทน ตั้งใจจริง  ซื่อสัตย์  สุจริต  หนักแน่น  เห็นแก่ประโยชน์ส่วนรวมมากกว่าประโยชน์ส่วนตัว  มีจิตสำนึกที่ดี  รับฟังความคิดเห็นของผู้อื่น  ตลอดจนการอำนวยความสะดวกการปฏิบัติงาน  ตามภารกิจหน่วยงาน  ด้วยความซื่อสัตย์สุจริต  ด้วยความสำนึกและตระหนักและพร้อมรับผิดชอบในการบริหารงาน  โดยทุกขั้นตอนต้องมี ความถูกต้องตามกฎหมาย  ระเบียบ  อย่างครบถ้วนเคร่งครัด  จะตั้งใจปฏิบัติหน้าที่ โดยเต็มกำลังความสามารถ  จะใช้อำนาจหน้าที่ด้วยปัญญารู้คิดพิจารณา  ว่าการกระทำใดเป็นความเจริญ  การกระทำใดเป็นความเสื่อม  การกระทำใดที่ต้องทำ และการกระทำใดที่ต้องละเว้น  และกำจัด  จะยึดหลักธรรมาภิบาลในการบริหาร และจะยืนหยัดต่อต้านการทุจริตทุกรูปแบบ
(นางสาวฉวีวรรณ  แก้วเขียว)
นายกองค์การบริหารส่วนตำบลเขาพระบาท
ประกาศ  ณ  วันที่  23  ธันวาคม  พ.ศ. ๒๕๕๙

นโยบาย  มาตรการ  เพื่อพัฒนาหน่วยงานให้มีคุณธรรมและความโปร่งใสในการดำเนินงาน
ขององค์การบริหารส่วนตำบลเขาพระบาท
ลงวันที่  23  ธันวาคม  พ.ศ. ๒๕๕๙
--------------------------------------------------
 

ตามมติคณะรัฐมนตรี  เมื่อวันที่  ๕  มกราคม  ๒๕๖๐  เห็นชอบให้หน่วยงานภาครัฐทุกหน่วยงาน
เข้าร่วมรับการประเมินคุณธรรมและความโปร่งใสในการดำเนินงานของหน่วยงานภาครัฐในปีงบประมาณ  พ.ศ. ๒๕๕๙ – ๒๕๖๐  ตามที่สำนักงานคณะกรรมการป้องกันและปราบปรามการทุจริตแห่งชาติเสนอ  และปัจจุบันการประเมินคุณธรรมและความโปร่งใสในการดำเนินงานภาครัฐ ได้ถูกกำหนดเป็นกลยุทธ์ที่สำคัญของยุทธศาสตร์ชาติว่าด้วยการป้องกันและปราบปรามการทุจริต  ระยะที่ ๓  (พ.ศ. ๒๕๖๐ – ๒๕๖๔)  ซึ่งเป็นการยกระดับให้การประเมินคุณภาพและความโปร่งใสในการดำเนินงานของภาครัฐเป็นมาตรการป้องกันการทุจริตในเชิงรุกที่หน่วยงานภาครัฐทั่วประเทศจะต้องดำเนินการ  ดังนั้น  เพื่อเป็นการปฏิบัติตามมติคณะรัฐมนตรีและเพื่อเป็นการขับเคลื่อนการดำเนินการตามยุทธศาสตร์ชาติว่าด้วยการป้องกันและปราบปรามการทุจริตแห่งชาติ  ระยะที่ ๓ (พ.ศ.๒๕๖๐ – ๒๕๖๔) องค์การบริหารส่วนตำบลเขาพระบาท จึงขอประกาศนโยบาย/มาตรการเพื่อสร้างคุณธรรมและความโปร่งใสในการดำเนินงานขององค์การบริหารส่วนตำบลเขาพระบาท ดังนี้

คำนิยามตามนโยบายต่อต้านคอร์รัปชัน
 

ทุจริต  หมายถึง  การแสวงหาผลประโยชน์ที่มิควรได้  โดยชอบด้วยกฎหมายสำหรับตนเองหรือผู้อื่น
 
 

คอร์รัปชัน  หมายถึง  การให้สัญญาว่าจะให้  การรับ  เรียกรับทรัพย์สิน  ไม่ว่าจะอยู่ในรูปแบบของเอกสาร  ข้อมูล  เงินประโยชน์อื่นใด  ซึ่งไม่ถูกต้องเหมาะสม  เพื่อให้บุคคลยกเว้นการกระทำอันเป็นการให้ได้มาหรือรักษาไว้ซึ่งประโยชน์ต่อตนเองหรือผลประโยชน์ใดๆ  อันมิชอบให้กับตนเอง  พวกพ้อง  ทั้งทางตรงและทางอ้อม รวมถึงการกระทำที่ขัดต่อศีลธรรม  จรรยาบรรณของหน่วยงาน  และกฎหมาย  กฎระเบียบ  นโยบายต่อประชาชน กลุ่มบุคคล  หรือบุคลากร  บริษัทห้างร้านหรือผู้มีส่วนได้ส่วนเสีย  และองค์กรอื่นใดที่ติดต่อเกี่ยวข้องกับองค์การบริหารส่วนตำบลเขาพระบาท  เพื่อให้ได้มาซึ่งประโยชน์อันมิควรได้ทั้งต่อองค์กร  ตนเอง  หรือผู้เกี่ยวข้อง  เว้นแต่เป็นกรณีที่กฎหมาย  ระเบียบ  ประกาศ  ข้อบังคับ  ขนบธรรมเนียมประเพณีท้องถิ่นให้กระทำได้
 

หลักทั่วไปของนโยบายในการต่อต้านคอร์รัปชัน 
 

ห้ามผู้บริหาร  ข้าราชการ  พนักงานส่วนตำบล  ลูกจ้าง  เจ้าหน้าที่  และบุคลากรทุกประเภทขององค์การบริหารส่วนตำบลเขาพระบาท   ดำเนินการหรือยอมรับการทุจริตคอร์รัปชันในทุกรูปแบบ  และห้ามกระทำการอื่นใดที่เป็นการเกี่ยวข้องกับการทุจริตคอร์รัปชันทุกรูปแบบ  ไม่ว่าทางตรงหรือทางอ้อมก็ตามโดยยึดหลักธรรมาภิบาล คุณธรรมจริยธรรมและยึดหลักจรรยาบรรณแห่งวิชาชีพของข้าราชการ  และปฏิบัติตามนโยบายต่อต้านการทุจริตคอร์รัปชันอย่างเคร่งครัด  ตลอดจนทบทวนแนวทางการปฏิบัติงานและข้อกำหนดในการดำเนินงาน  เพื่อให้สอดคล้องกับการเปลี่ยนแปลงของสังคม  กฎหมาย  กฎ  ระเบียบ  ข้อบังคับ  และข้อกำหนดทางกฎหมาย


แนวทางปฏิบัติ

 

บุคลากรทุกระดับขององค์การบริหารส่วนตำบลเขาพระบาทต้องปฏิบัติตามแนวทางที่ได้กำหนดไว้ ดังนี้

 

๑. ปฏิบัติตามนโยบายการป้องกันและต่อต้านการทุจริต  การให้หรือการรับสินบน  จรรยาบรรณข้าราชการ  รวมทั้งกฎหมาย  กฎ  ระเบียบ  หรือข้อบังคับอื่นๆ  ของทางราชการ  โดยต้องไม่เข้าไปเกี่ยวข้องกับการ
ทุจริตคอร์รัปชันในทุกรูปแบบ  ไม่ว่าโดยทางตรงและทางอ้อม
- ๒ -
 

๒. ไม่กระทำการใดๆ  ที่เป็นการแสดงถึงเจตนาว่าเป็นการทุจริตคอร์รัปชัน  การให้หรือรับสินบนแก่ผู้มีส่วนเสียที่เกี่ยวข้องกับองค์การบริหารส่วนตำบลเขาพระบาท  ในเรื่องที่ตนมีหน้าที่รับผิดชอบทั้งทางตรงและโดยอ้อมเพื่อให้ได้มาซึ่งประโยชน์ส่วนตน
 

๓. ไม่ละเลยหรือเพิกเฉย  เมื่อพบการกระทำที่เข้าข่ายการทุจริตคอร์รัปชัน  โดยถือเป็นหน้าที่ที่ต้องแจ้งให้ผู้บังคับบัญชาหรือบุคคลที่รับผิดชอบให้ทราบ  และให้ความร่วมมือในการตรวจสอบข้อเท็จจริงต่างๆ
 

๔. ในการดำเนินการใดๆ  ที่อาจมีความเสี่ยงต่อการเกิดการทุจริตคอร์รัปชัน  บุคลากรทุกระดับ จะต้องปฏิบัติโดยระมัดระวัง โดยเฉพาะเรื่อง ต่อไปนี้
                        - การให้หรือรับของขวัญ  ของกำนัล  การเลี้ยงรับรองและค่าใช้จ่ายอื่นๆ  ที่เกี่ยวข้อง  ให้เป็นไปตามปฏิบัติที่กฎหมาย  กฎ  ระเบียบ  ของข้าราชการกำหนด  รวมถึงนโยบายการป้องกันและต่อต้านการทุจริตอย่าง
เคร่งครัด

 

    - การให้เงินบริจาค  เพื่อการกุศลแก่องค์กรใดๆ  ที่มีวัตถุประสงค์เพื่อประโยชน์ต่อสังคมต้องดำเนินการด้วยความโปร่งใส  ผ่านขั้นตอนระเบียบที่กำหนดไว้และถูกต้องตามกฎหมาย  ตลอดจนมีการติดตามตรวจสอบ  เพื่อให้มั่นในว่าเงินบริจาคไม่ได้ถูกนำไปใช้เพื่อเป็นข้ออ้างในการติดสินบน
                         - การจัดจ้างกับบริษัทห้างร้าน  หรือเอกชน  และความสัมพันธ์ทางธุรกิจ  รวมถึงการติดตามงานกับผู้มีส่วนได้เสียหรือบริษัทเอกชน  ตลอดจนบุคคลที่มีส่วนเกี่ยวข้อง จะต้องเป็นไปด้วยความโปร่งใส  ซื่อสัตย์และต้องดำเนินการให้เป็นไปตามกฎหมาย  กฎ  ระเบียบ  ที่เกี่ยวข้องอย่างเคร่งครัด
นโยบาย  มาตรการ  การแสดงเจตจำนงสุจริต  เสริมสร้างคุณธรรม และความโปร่งใส            ในการบริหารราชการขององค์การบริหารส่วนตำบลเขาพระบาท
ลงวันที่   23 ธันวาคม  พ.ศ.  ๒๕๕๙
--------------------------------------------------
๑. ด้านความโปร่งใส (Transparency)  หมายถึง  การปฏิบัติราชการตามภารกิจของหน่วยงานที่มีความโปร่งใส การมีระบบการบริหารกิจการบ้านเมืองที่ดี  หรือหลักธรรมาภิบาล (Good Governance)  ด้วยความเป็นธรรม และจริยธรรมในการปฏิบัติงานตามอำนาจหน้าที่  ดังนี้
 

๑.๑ การให้และเปิดเผยข้อมูลต่างๆ  ของหน่วยงานต้องชัดเจน  ถูกต้อง  และครบถ้วน  รวมถึงการให้ประชาชนหรือผู้มีส่วนเสียสามารถเข้าถึงข้อมูลต่าง ของหน่วยงานได้โดยสะดวกและรวดเร็ว
 

๑.๒ การดำเนินการเกี่ยวกับการจัดซื้อจัดจ้างต้องดำเนินการและส่งเสริม  ให้เกิดความโปร่งใสในทุกขั้นตอนที่กฎหมายกำหนด  ไม่เรียกรับผลประโยชน์ทับซ้อน
 

๑.๓ การเปิดโอกาสให้ผู้มีส่วนได้เสียเข้ามามีส่วนร่วมในการดำเนินงานในขั้นตอนต่างๆ  ของหน่วยงาน  ตั้งแต่การแสดงความคิดเห็น  ร่วมวางแผนและจัดทำแผนงาน  ร่วมดำเนินการ  และร่วมติดตาม ตรวจสอบการดำเนินงานของหน่วยงาน
 

๑.๔ การดำเนินการ/การจัดการกับเรื่องร้องเรียนเกี่ยวกับการปฏิบัติหน้าที่ของเจ้าหน้าที่  อันไม่โปร่งใสหรือทุจริตต่อหน้าที่
 

๑.๕ การบริหารงานงบประมาณจะใช้จ่ายเงินงบประมาณตามวัตถุสงค์ตามระเบียบแบบแผน

๒. ด้านความพร้อมรับผิด (Accountability)  หมายถึง  การปฏิบัติราชการตามภารกิจของเจ้าหน้าที่มีความรับผิดชอบ ตามบทบาทหน้าที่ของตน  โดยคำนึงถึงความสำเร็จของงาน  มีความพร้อมในการปฏิบัติงานตามภาระหน้าที่  และพฤติกรรมในการปฏิบัติหน้าที่ของเจ้าหน้าที่ของรัฐโดยมุ่งผลสำเร็จของงาน  ดังนี้
 

๒.๑ ผู้บริหารและเจ้าหน้าที่ของหน่วยงานต้องมีพฤติกรรมและทัศนคติที่แสดงถึงการปฏิบัติงานตามหน้าที่อย่างเต็มประสิทธิภาพ

 

๒.๒ เจ้าหน้าที่ต้องปฏิบัติงานในทุกขั้นตอนให้ถูกต้องตามกฎหมายและระเบียบข้อบังคับต่างๆ  อย่างครบถ้วนและเคร่งครัด  กล้าหาญที่จะรับผิดชอบในผลการปฏิบัติงานของตนเอง

 

๒.๓ การกำหนดทิศทางและนโยบายของผู้บริหารหน่วยงานที่จะต้องมีเจตจำนงในการบริหารงานอย่างซื่อสัตย์สุจริต  และพร้อมรับผิดเมื่อเกิดความผิดพลาด  เพื่อสร้างความเชื่อมั่นแก่สังคมว่าการขับเคลื่อนหน่วยงานจะเป็นไปอย่างมีคุณธรรมและธรรมาภิบาล
 

๒.๔ เสริมสร้างการปฏิบัติหน้าที่ราชการให้พร้อมในการปฏิบัติงาน  จะตัดโอกาสจุดอ่อนไม่ให้มีความเสี่ยง  และหากเกิดความเสียหายจากบริหารงานพร้อมรับผิดชอบจากผลของการบริหารงานนั้น
๓. ความปลอดจากการทุจริตในการปฏิบัติงาน (Corruption – Free)  หมายถึง  พฤติกรรมของเจ้าหน้าที่ของรัฐที่มีการดำเนินการโดยเป็นธรรมและโปร่งใส  เป็นไปตามกระบวนการมาตรฐานในระหว่างการส่งมอบบริการหรือขั้นตอนการให้บริการ ไม่เลือกปฏิบัติเมื่อได้รับการเสนอเงื่อนไขพิเศษหรือจูงใจเพื่อให้ได้มาซึ่งผลประโยชน์ส่วนตนกลุ่ม  หรือพวกพ้อง  หากเจ้าหน้าที่ของหน่วยงานมีพฤติกรรมเหล่านี้มากและเจ้าหน้าที่ของหน่วยงานปฏิบัติงานตามกระบวนการมาตรฐานหรือขั้นตอนการด้วยความเป็นธรรมแล้ว  ก็จะส่งให้หน่วยงานมีความปลอดจากการทุจริตในการปฏิบัติงาน ดังนี้
- ๒ -

 

๓.๑ สอดส่องและป้องกันการปฏิบัติงานของเจ้าหน้าที่ในหน่วยงานมิให้มีพฤติกรรมที่เข้าข่ายการทุจริตต่อหน้าที่  เช่น  การเรียกรับเงิน  สิ่งของ  หรือผลประโยชน์ต่างๆ  จากผู้มีส่วนได้ส่วนเสีย  เพื่อแลกกับการปฏิบัติงานของตนเอง  หรือการปฏิบัติ/ ละเว้นการปฏิบัติหน้าที่/การใช้ตำแหน่งหน้าที่ของตนเองอย่างไม่เป็นธรรม เพื่อเอื้อประโยชน์แก่ตนเอง  พวกพ้องของตน  หรือผู้อื่นผู้ใด
 

๓.๒ สอดส่องและป้องกันการปฏิบัติหน้าที่ของผู้บริหารมิให้มีพฤติกรรมที่เข้าข่ายการทุจริตในเชิงนโยบาย  ซึ่งมีลักษณะเป็นการทุจริตเกิดจากความสัมพันธ์เกื้อหนุนกันระหว่างผู้บริหารของหน่วยงานกับผู้มีส่วนได้เสียที่เป็นหน่วยธุรกิจเอกชน  เพื่อเอื้อผลประโยชน์ในสัญญาโครงการหรือสัมปทานของหน่วยงานและเปลี่ยนกับการกำหนดนโยบายหรือการอนุมัติใดๆ  ของผู้บริหารของหน่วยงาน
 

๓.๓ การบริหารงานเป็นไปตามกระบวนการมาตรฐาน  ไม่เลือกปฏิบัติ  ไม่เห็นแก่พวกพ้อง  ไม่เรียกรับสินบน  ไม่ใช้ตำแหน่งหาประโยชน์หรือเอื้อประโยชน์
 

๓.๔ ยึดหลักการบริหารราชการตามหลักธรรมาภิบาล  หลักเศรษฐกิจพอเพียง

๔. วัฒนธรรมคุณธรรมในองค์กร (Integrity Culture)  หมายถึง  หน่วยงานภาครัฐมีการปฏิบัติราชการตามภารกิจของหน่วยงานที่ยึดหลัดคุณธรรมจริยธรรมตามประมวลจริยธรรม  จรรยาวิชาชีพ  และมีระบบการต่อต้านการทุจริตอย่างมีประสิทธิภาพ  ดังนี้
 

๔.๑ การปลูกฝัง  สั่งสอน  หรือถ่ายทอดแก่กันของเจ้าหน้าที่ในหน่วยงาน  เพื่อให้มีพฤติกรรมและทัศนคติที่ดีในการปฏิบัติงาน  จนกลายเป็นแนวทางปฏิบัติประจำหรือวัฒนธรรมที่ดีของหน่วยงาน  เป็นการกล่อมเกลาทางสังคม(Socialization)  ให้ไม่ยอมรับพฤติกรรมการทุจริต  จนกระทั่งไม่ทนต่อการทุจริต  และก่อให้เกิดการลงโทษทางสังคม (Socual Sanction)  อันจะทำให้เกิดความอายหรือความกลัวที่จะกระทำการทุจริต
 

๔.๒ การปลูกฝังและสร้างให้เกิดวัฒนธรรมทางความคิดแยกแยะระหว่างผลประโยชน์ส่วนตนกับผลประโยชน์ส่วนรวมให้ได้  ซึ่งถือเป็นการป้องกันการทุจริตตั้งแต่รากฐานของพฤติกรรมการทุจริต
 

๔.๓ กำหนดและจัดทำแผนการป้องกันและปราบปรามการทุจริตในหน่วยงาน
 

๔.๔ การมีกระบวนการตรวจสอบถ่วงดุลภายในที่เข้มแข็งและมีประสิทธิภาพ  ซึ่งจะทำให้เจ้าหน้าที่ในหน่วยงานเห็นความสำคัญและเกิดความตระหนักถึงผลการทุจริต  จนก่อให้เกิดเป็นวัฒนธรรมในการร่วมต่อต้านการทุจริตได้
 

๔.๕ การเบิกจ่ายการใช้จ่ายเงินงบประมาณทุกชนิดตรวจมีการตรวจสอบก่อนเบิกจ่ายหากมีการทักท้วงต้องแก้ไขปัญหานั้นทันที
 

๔.๖ เสริมสร้างวัฒนธรรมองค์กรสุจริต ไม่ทนต่อการทุจริต ละอายและเกรงกลัวที่จะกระทำทุจริต

๕. ด้านการสื่อสารภายในหน่วยงาน  คือ  หน่วยงานต้องมีรูปแบบ  วิธีการ  การสื่อสารเพื่อถ่ายทอด  การส่งเสริมและพัฒนาการสื่อสารโดยนำเทคโนโลยีทันสมัยมาปรับใช้ในการประชาสัมพันธ์ให้ประชาชน  และบุคลากรในองค์การบริหารส่วนตำบลเขาพระบาท  เข้าถึงข้อมูลข่าวสารที่เกี่ยวข้องได้โดยเปิดเผย  รวดเร็ว  ถูกต้องและประชาสัมพันธ์ให้ประชาชนแจ้งข้อมูลข่าวสาร   เบาะแสทุจริต  ร้องเรียนร้องทุกข์  ผ่านเว็บไซต์ศูนย์ข้อมูลข่าวสารและศูนย์ยุติธรรมชุมชนตำบลเขาพระบาท   โดยถ่ายทอดเกี่ยวกับนโยบายทั้ง  ๕ ด้าน  ให้เจ้าหน้าที่ในหน่วยงานรับทราบเพื่อให้เกิดความตระหนักและให้ความสำคัญถึงการปฏิบัติงานที่มีคุณธรรมความโปร่งใส


๕.๑ บริหารงานและปฏิบัติงานตามหลักธรรมาภิบาล  โดยมุ่งตอบสนองความต้องการของประชาชนด้วยการบริการที่รวดเร็ว  ถูกต้อง  เสมอภาค  โปร่งใสและเป็นธรรม
- ๓ -



๕.๒ ปลูกฝังค่านิยมและทัศนคติให้บุคลากรในสังกัด  มีความรู้ความเข้าใจ ยึดหลักคุณธรรมจริยธรรม  นำหลักปรัชญาของเศรษฐกิจพอเพียงมาใช้ในการปฏิบัติงานและการดำเนินชีวิต
 

๕.๓ ดำเนินการจัดซื้อ จัดจ้าง ส่งเสริมการดำเนินการให้เกิดความโปร่งใสในทุกขั้นตอน  และเปิดโอกาสให้ภาคเอกชน   ภาคประชาสังคม  และภาคประชาชน  เข้ามามีส่วนร่วมในการตรวจสอบการปฏิบัติงานโดยเปิดเผยข้อมูลข่าวสารในการดำเนินกิจกรรมทุกรูปแบบ
 

๕.๔ ประชาสัมพันธ์ให้ประชาชนแจ้งข้อมูลข่าวสาร  เบาะแสการทุจริต  ร้องเรียนร้องทุกข์
 

๕.๕ กรณีพบการทุจริตจะดำเนินการสอบสวน  และลงโทษขั้นสูงกับผู้ที่ทุจริตอย่างจริงจัง
